সরকারি স্কলারশিপে বড়সড় দুর্নীতির অভিযোগ যাদবপুর বিশ্ববিদ্যালয়ে

কলকাতা: সরকারি স্কলারশিপে (Govt Scholarship) বড়সড় দুর্নীতির অভিযোগ যাদবপুর বিশ্ববিদ্যালয়ে (Jadavpur University) । স্কলারশিপ পাওয়ার জন্য দুর্নীতির আশ্রয় নিয়েছে ইঞ্জিনিয়ারিংয়ের এর প্রায় ৪০  জন পড়ুয়া, এমনটাই অভিযোগ উঠেছে। সত্য সামনে আসতেই যাদবপুর বিশ্ববিদ্যালয় অস্থায়ী উপাচার্যকে ঘেরাও করে বিক্ষোভ।

এদের বিরুদ্ধে  grade card টেম্পারিং এর অভিযোগ। সিমেস্টার পদ্ধতিতে সমস্ত পরীক্ষায় পাশ না করেও grade card টেম্পারিং করে পাশ দেখানো হয়েছে বলে অভিযোগ। সরকারি স্কলারশিপ পাওয়ার জন্য এই কাজ করেছে যাদবপুর বিশ্ববিদ্যালয় ইঞ্জিনিয়ারিং বিভাগের পড়ুয়ারা বলে অভিযোগ।

আরও পড়ুন: কলকাতায় জোরালো ভূমিকম্প, রিখটার স্কেলে কম্পনের মাত্রা ৫.৩

বিকাশ ভবনের সন্দেহ হওয়ায় দুজনের নথি পরীক্ষার জন্য পাঠানো হয় বিশ্ববিদ্যালয়ের কাছে। তারপরেই এই দুর্নীতি সামনে আসে। প্রায় ৪০ জনেরও বেশি এই ধরনের কাজ করেছে বলে বিশ্ববিদ্যালয় তরফ থেকে জানানো হচ্ছে।

স্কলারশিপ আটকে যাওয়ায় অস্থায়ী উপাচার্যকে ঘেরাও করে বিক্ষোভ ইঞ্জিনিয়ারিং পড়ুয়াদের। তাদের দাবি অবিলম্বে তাদের স্কলারশিপের ব্যবস্থা করতে হবে।

বিশ্ববিদ্যালয়ের উপাচার্য ভাস্কর গুপ্ত (University Vice-Chancellor Bhaskar Gupta)  জানিয়েছেন,”আমার লজ্জা হয় যে যাদবপুরের ছাত্র-ছাত্রীরা এই ধরনের কাজ করতে পারে। এই বিষয় আমরা কল্পনাই করতে পারি না। বিকাশ ভবন থেকে বিষয়টি সামনে না এলে আমরা জানতেই পারতাম না। ওদের অনৈতিক দাবি কোন‌ও ভাবেই মানা হবে না যতই আমাকে ঘেরাও করা হোক।”

বিকাশ ভবন সূত্রের খবর, কয়েকদিন আগে দুজন ছাত্রের সরকারি ওয়েবসাইটে আপলোড করা grade card দিকে সন্দেহ হয়। তারপরই তা ফেরত পাঠানো হয় বিশ্ববিদ্যালয়ের কাছে। প্রথম বর্ষ থেকে দ্বিতীয় বর্ষের এই দুই পড়ুয়ার নম্বর টেম্পারিং করা হয়েছে। বিশ্ববিদ্যালয় জানায় বিকাশ ভবনকে। তারপরই বিশ্ববিদ্যালয়ের তরফে ভেরিফিকেশন শুরু হয় পড়ুয়াদের। যাতে এখন‌ও পর্যন্ত ৪০ জনের নাম সামনে এসেছে বলে জানাচ্ছে বিশ্ববিদ্যালয় কর্তৃপক্ষ।

দেখুন অন্য খবর: